Collegium musicum (slovenská hudobná skupina)

Collegium Musicum bola slovenská artrocková skupina, známa svojimi inštrumentálnymi kompozíciami.

 Biografia skupiny 
Collegium Musicum vzniklo v roku 1969 v zostave Marián Varga (klávesy, organ), Fedor Frešo (basgitara), Dušan Hájek (bicie) a Fedor Letňan (gitara). Vedúcou osobnosťou skupiny bol Marián Varga. Skupina bola známa vlastnými interpretáciami známych klasických diel napr. „Hommage à J.S. Bach“ alebo „Concerto in D.“ od Josepha Haydna. Prvá personálna zmena nastala po nahradení Fedora Letňana Rasťom Vachom z formácie Blues Five (kde hral aj s Dušanom Hájekom). Rasťo Vacho musel ale skupinu opustiť počas štúdií. Do Collegium Musicum sa následne dostal český gitarista Pavel Váně, ktorý s nim nahral debutové EP Hommage à J.S. Bach / Ulica plná plášťov do dažďa. Po návrate Rasťa Vacha skupina nahrala debutový album. Druhým a posledným odchodom Rasťa Vacha sa do skupiny dostal mladý talentovaný gitarista František Griglák. V tejto zostave nahrali jeden z najlepších slovenských albumov, Konvergencie. V roku 1973 Collegium nahráva album Collegium Musicum Live, v trio zostave. Po nahrávaní bol basgitarista Fedor Frešo nahradený Ivanom Belákom a do skupiny sa dostal nový gitarista Jozef Farkaš. V tejto zostave nahrali album Marián Varga & Collegium Musicum. Po odchode Dušana Hájeka sa do skupiny sa na poste bubeníka objavuje Peter Szapu a na poste gitaristu Andrej Horváth zo skupiny Bohémia. V roku 1976 sa nahráva ďalší album podobný Zelenej pošte, s názvom Na druhom programe sna. Na nahrávaní sa podieľali Radim Hladík, Pavol Hammel, Fedor Letňan, Tomáš Rédey, Ivan Belák, Dušan Hájek, Pavol Kozma a Peter Szapu. V roku 1977 sa Collegium rozpadá. V decembri 1977 sa dala dokopy pôvodná zostava Collegium Musicum Marián Varga (klávesy, organ), Fedor Frešo (basgitara), Dušan Hájek (bicie) spolu s novými postavami, spevákom Ľudovítom Noskom a gitaristom Karlom Witzom. V tejto zostave nahrali album Continuo. V roku 1978 vznikol tiež muzikál, ktorý s Collegiom súvisí, Cyrano z predmestia. V roku 1979 vznikla opäť nová, posledná zostava s bubeníkom Pavlom Kozmom a gitaristom Petrom Peterajom. S hosťujúcim Pavlom Hammelom a gitaristom Petrom Peterajom nahrávajú pod značkou Collegium Musicum album On a ona s témou lásky a vzťahov. V roku 1981 Collegium Musicum nahralo posledný oficiálny album Divergencie. Skupina sa rozpadla a Marián Varga prešiel na sólovú dráhu. V nasledujúcich rokoch sa Collegium príležitostne dávalo dokopy. Prvý comeback skupina absolvovala v roku 1992 s bubeníkom Cyrilom Zeleňákom. V roku 1997 Collegium Musicum vydávajú comebackový live album s názvom Collegium Musicum '97. V roku 2008 sa dala skupina dohromady v zostave Marián Varga (klávesy, organ), František Griglák (gitara), Fedor Frešo (basgitara) a hosťujúci Martin Valihora (bicie). Svoj comeback uviedli na Československom Beatfeste v Lucerne spolu s kapelami Blue Effect, ETC, Progres, Fermáta, Prúdy, Synkopy 61, Michal Prokop & Framus Five. V roku 2009 Collegium Musicum absolvovalo úspešné turné po slovenských mestách. V lete 2009 vystúpili na bigbítovom festivale "Dni legiend". V novembri roka 2009 Collegium Musicum nahráva CD/DVD v Divadle Aréna v Bratislave s aktuálnym koncertným repertoárom, spolu s Františkom Griglákom a bubeníkom Martinom Valihorom.

Platne boli vydané v Opuse v Bratislave. Ich hudbu možno porovnať s hudbou skupiny The Nice (po ktorej koncerte sa Marián Varga definitívne utvrdil v myšlienke na založenie Collegia Musica), ELP (Emerson, Lake & Palmer).

 Diskografia 
 LP 

 Pôvodné: 
 Collegium Musicum (1970)
náhľad|Hammond organ Mariana Vargu, poznavaci prvok Collegia MusicaKonvergencie (1971)
 Continuo (1978)
 On a ona (1979)
 Divergencie (1981)
S Pavlom Hammelom:

 Zelená pošta (1972)

Exportné:
 Divergences (1982)
Koncertné:
 Live (1973)
 Marián Varga & Collegium Musicum (1975)
 Collegium Musicum '97 (1997)
 Speak, Memory (2010)

 SP а ЕP 
 Hommage à J.S.Bach / Ulica plná plášťov do dažďa (1970)
 „Concerto in D“ (1972)
 „If You Want to Fall“ (1972)

 Kompilácie, výbery 
 Hommage à Johann Sebastian Bach (8:00) - nahrávka Amiga (NDR) z roku 1973 - sampler Hallo Nr. 11 (Amiga 8 55 341, 1973)

 Iné skladby 
 „Stará doba“ (Marián Varga / Kamil Peteraj), Zora Kolínska, Collegium Musicum, B-strana SP „Taká, taká som“ (Opus 90 43 0203, 1972)  
 „Piesočný dom“ (Marián Varga / Kamil Peteraj), Marie Rottrová, Collegium Musicum a Festivalový orchester - nahrávka z verejného koncertu Bratislavská lýra 1973, A-strana SP „Piesočný dom“ (Opus 90 43 0277, 1973)

 Literatúra 



 Externé odkazy 
  www.collegiummusicum.sk archive.org 
  Collegium Musicum na progboard.com  
  Collegium Musicum na last.fm spolu s fotodokumentáciou


Kategória:Slovenské hudobné skupiny
Kategória:Artrockové hudobné skupiny
Kategória:Hudobné skupiny z 1970
Kategória:Hudobné skupiny ukončené v roku 2010